JohanHeinsen/ENO huggingface dataset:
Den Nord-Cimbriske Tilskuer, 1828-03-18
Udenlandsk. De græsketyrkiske Anliggender. Forfølgelserne mod de Christne af alle Nationer vedvare i Constantinopel; ingen Religionssect, ingen Alder og intet Kjøn skaanes mere, alle de christelige Gesandteres Bestræbelser have været forgiæves, og de begynde selv at blive bekymrede for deres egen Sikkerhed, og de skulle alle, i det de give en Skildring af deres Stilling, have udbedt sig ny Jnstructioner, for ikke længere at forblive i en Forfatning, som er stridende mod deres Monarkers Værdighed. J Constantinopel og Smyrna blive selv de anseeligste Familier efter vedkommende tyrkiske Authoriteters befaling deporterede; 11 franske, Hengelske og russiske Handelshuse, der i det Hele udgjør 120 Personer ere de eneste tilbageblevne Christne, og disse ere udsatte for mange Fornærmelser; ved et Hattelscherif har Regjeringen bekjendtgjort, at den forestaaende Krig ikke er af det Slags som før, men en Krig hvori Europæerne ville ødelægge Musselmændene. Al Handel og Skibsfart er standset. Handels=Tractaterne mellem Spanien, og Neapel paa den ene Side, og Tyrkiet paa den anden Side nægter Porten nu attratificere. Reis Effendi skal ved den i Constantinopel residerende nordamerikanske Gesandt Hr. Richard, have tilbudet de forenede Stater betydelige Handelsfordeele. naar de i Tilfælde af en Krig mod de europæiske Magter ville yde dem en virksom Hielp, eller i det Mindste forsyne dem med Krigskibe, hvorfor Porten har lovet at betale dem Subsidier; uagtet dette Forslag i første Øieblik ikke syntes Hr. Richard antageligt, saa har han dog anseet det for sin Pligt at gjøre Brug deraf for at bevirke Handels=Begunstigelser for sin Nation, og han skal have underrettet sin Regjering derom. Efterretninger fra Navarino af 30te Januar sige, at Jbrahim Pascha befandt sig endnu med sine Tropper i Modon. Jfølge Efterretninger fra Syra har den engelsk franske Eskadre ødelagt og taget Søerøverredet Carabusa i Besiddelse, ved denne Leilighed er den engelske Fregat Cambrian som havde nærmet sig formeget Kysten, strandet paa en Klippe formedelst Vindens pludselige Omspringen. Den af Lord Cochranes Neven commanderede Brig, er i Kanalen ved Tschesme gaaet til Grunde, men den i Mytilene værende tyrkiske Eskadre er vendt tilbage til Dardanellerne. Fortet paa Chios var endnu ikke indtaget. Efter HandelsBreve fra Alexandrien har Storherren overdraget, Paschaen af Ægypten den længst attraaede Statholderpost i Syrien og befalingen over alle Tropper i Asien, som skulle udgjøre mod 200,000 Md.; og Jbrahim Pascha skal have faaet Overbefalingen over den tyrkiske Hær i Rummelien.
Den Nord-Cimbriske Tilskuer, 1828-03-18
Engeland. De engelske Blade antage nu en anden Tone, og have næppe nogen Tvivl om en Krig med Porten; i Chatham siges 8 Linieskibe ufortøvet at skulle sættes i seilklar Stand.
Den Nord-Cimbriske Tilskuer, 1828-03-18
Bladet the Sun taler om, at Rusland skal have forlangt af Engeland en Havn i Middelhavet anviist for sine Skibe, hvilket man havde yttret Betænkeligheder ved at indrømme. Om Kongens Sundhed er man uenig i de londonske Tiden der flere Blade paastaae at Hans Majestæt ligger syg af Vatersoet i hele Kroppen; Andre paastaae det er kun en ringe Grad af Podagra. - 3000 Mand skulle efter Overeenskomst med det engelsk ostindiske Compagnie sendes til Bombay.
Den Nord-Cimbriske Tilskuer, 1828-03-18
Frankerig. Den 3die Marts paastod man paa Børsen i Paris, at have havt Breve fra Petersburg, som melde, at der er afsendt befaling, til at gaae over Pruthfloden, og Courier francois paastaaer at Skibet med det russiske Gesandtskabs=Personale, paa dets Fart gjennem Dardanellerne blev beskudt af de tyrkiske Batterier. Afsendelsen af franske Tropper til Grækerland er nu ogsaa bestemt: 5 Jnfanterie- og 3 Cavallerie-Regimenter skulle afgaae dertil. Det hedder at Frankerig skal i det Hele levere 20,000 Md., for i Forening med Engelænderne at besætte Livadien, Morea og de fornemste Øer i Archipilaget; medens Russerne bemægtige sig Moldau og Wallachiet. General Loverdo, en indfødt Græker, skal indskibe sig med flere Regimenter. Der tales med Bestemthed om, at Marskalk Soult, skal commandere det nærforestaaende Angreb paa Algier. En mærkelig Ting er det ogsaa, hvad der skrives fra Paris under 6te Dennes, at de franske Tropper endnu ikke ville forlade Spanien, enten vil Parisercabinettet oppebie Tingenes Gang i Portugal, eller ogsaa skulle de til det andalusiske Clima vandte Tropper ved Leilighed overskibes til Orienten. Hans Majestæt har udnævnt Baron Hyde de Neuville til Minister-Statssecretair for Marinen og Colonierne, og Biskoppen af Beanvais til Minister for de geistlige Anliggender; de afskedigede Ministre GrevChabrol og Biskoppen af Hermopolis ere udnævnte til Statsministre og Medlemmer af Geheimeraadet, samme Dag ere 20 nye Præfecter udnævnte, og det ny Municipalitet er organiseret.
Den Nord-Cimbriske Tilskuer, 1828-03-18
Portugal. Den 13de Febr. bleve 2 af de Vidner, der vare afhørte mod de 4 bekjendte Pairer i Kammeret, indfulteret af Pøbelen paa St. Domingopladsen, og Tropperne lode det skee; hvorpaa Regentinden udstædte befaling til Officererne, at de fremtidig intet Folkeoplob maatte taale paa Gaderne; og de Officerer som ikke forhindrede Samme, ere arresterede og skulle anklages. - Politie=Commissairerne have ladet alle i Lissabon sig opholdende Spaniere kalde til sig, forat erfare Grunden til deres Ophold. Denne Forholdsregel har forskrækket alle Emigrantere, hvoraf en Deel ruster sig til Afreise til Engeland.
Den Nord-Cimbriske Tilskuer, 1828-03-18
Spanien. De apostoliske Blade have meget travelt med at ville indbilde Folk, at Spaniens Tilstand nu er fuldkommen rolig, og de ere saa uforskammede at skrive: "at ved Dom Miguels Ankomst vil vist store Forandringer foregaae i de Indretninger, som hans Broder Keiseren har gjort i Kongeriget; Enkedronningen vil vistnok nu ikke forlade Portugal, da hendes Søn nu mere end nogensinde behøver hendes Raad. Kongen har befalet at 5 Regimenter skulle støde til Observationshæren paa den portugiske Grændse, eller for i det Mindste ved Regentens første Forsøg, middelbar at kunne hjelpe. Saameget er imidlertid vist, at Tajohæren forøges. - J Følge Breve fra Barcelona var Kongen paa Ny sengeliggende af Gigt.
Den Nord-Cimbriske Tilskuer, 1828-03-18
Blandinger. Man seer af de engelske Parlaments=Forhandlinger, at de engelske Krigskibe i Middelhavet have faaet Ordre til at opbringe Skibe, der føre græske Slaver fra Morea til Ægypten.
Den Nord-Cimbriske Tilskuer, 1828-03-18
En fra London til Cap ankommen Raadsbefaling, forbyder alle europæiske Skibe, med Undtagelse af russiske, svenske og hanseatiske (sydamerikanske ere ogsaa undtagne, at drive Handel med dette Sted; men Østen for Cap er Handelen frie.
Den Nord-Cimbriske Tilskuer, 1828-03-18
Det var den 3die Febr. at Jordskjælvet paa ØenJschia indtraf. Hele Landsbyen Casamicciola (med 3000 Jndvaanere) blev ødelagt, og omtrent 30 Mennesker skulle være begravede under Husenes Ruiner.
Den Nord-Cimbriske Tilskuer, 1828-03-18
En Reisende, som gjorde en Lysttour til Øen, ankom til Casamicciola 3/4 Time efter Stødet. Rørende er hans Fortælling om, hvorledes Fruentimmerne, stode i forskjellige Grupper, og med Øinene vendte mod den skrækkelige Scene, sang Melodier, som vare blandet med Præg af Fortvivlelse og Devotion.
Den Nord-Cimbriske Tilskuer, 1828-03-18
Indenlandsk. I Høiesterets=Aaret 1827 ere tilendebragte 75 Ordenssager, 245 Justitssager og 19 anticiperede, ialt 339 Sager. De tilbagestaaende 18 Ordenssager ere deels efter allerhøieste Bevilling udsatte, deels efter skriftlig Procedure optagne til Circulation blandt Høiesterets Tilforordnede.
Den Nord-Cimbriske Tilskuer, 1828-03-18
Hr. Blok Tøren anmelder i Statstidenden, at have modtaget 4 Rbd. til Grækerne fra en Mand, der troer, at Menneskepligt, som er ældre end Borgerpligt, vilde byde ham at hjelpe en Græker, der havde mistet begge Hænder, fremfor en Dansk, der havde mistet to Fingre, og at der bør gjøres Forskjel imellem menneskelig Trang og menneskelig Elendighed, eller imellem den trængende Danske, der bespises i sit lovfredede Hjem med Kartofler og heilbornsk Suppe, og den Alt savnende Græker, som maa æde Græs paa sin fredløse Flugt, og hvert Øieblik kan frygte for at blive slaaet, spiddet eller brændt af Barbarerne. Mindst burde man derfor angribe dem, der sende en Skjærv til Jammerens elendigste Børn Grækerne, med Bitterheder som dem, der læses i Kbhavns Adresseavis f. Ex.: "Jkke til Grækerne, men til Gilleleierne!" - Hvad have Vi endnu trængende Landsmænd!" - hvilke saare ethvert ædelt og menneskekierligt Hjerte. - Ja vel kun ikke for dets egen, men for deres Skyld, som kunne tillade, sig slige uværdige Udfald.
Den Nord-Cimbriske Tilskuer, 1828-03-18
Den af Hr. Major og Mægler Hyllested, sin Gaard i Amaliegaden i Kbhavn anlagte russiske Dampbade-Anstalt er, da det mulig kunde være stødende for Mange at bade sig i fælleds Værelse med Andre, opreist Skillevægge, som forhindre de Baden, de fra at see hverandre, og ligeledes er Paaklædnings værelset deelt i 8 smaae pænt meublerede Kamre.
Den Nord-Cimbriske Tilskuer, 1828-03-18
Under Knippelsbroe i Kbhavn er fundet et nedsænket spædt Barn med en Steen ved Foden, hvilket dog skal være befundet dødfødt.
Den Nord-Cimbriske Tilskuer, 1828-03-18
J Mariboe har en Politiebetjent nylig befordret sig selv ud af Verden, ved at skjære sin Hals over.
Den Nord-Cimbriske Tilskuer, 1828-03-18
Den 8de Marts har en Svineslagter fra Frankerige, Düclos, paa Kjøbmagergade i Kbhavn aabnet en Bod for Pølser og andre til Svineslagteriet hørende Artikler, som tildrage sig de Forbigaaendes Opmærksomhed og anbefale sig ved i øinefaldende ProprieDen 4de Dennes indstrandede, Sønden for Dragge, Skonnerten Friends, Capt. Robert Wilson, kommende fra Memel og bestemt til Montrose med Tømmer, Hør og Huder. Skibet er fuldt af Vand Mandskabet er reddet. - Den 5te, om Aftenen, indstrandede paa Hals Forstrand, lige ud forStrandgaarden, et norsk Fartøi, hvis Mandskab dog skal være bleven reddet.
Den Nord-Cimbriske Tilskuer, 1828-03-18
Kjøbenhavns Børs, den 11. Marts. Cours. Hamb. 2 M., a vista 217. Spec. 1219. Specier solgtes til 13 Mk. 2 s. BankDisconto 4 pCt. Norske Speciessedler pr. 100 Specier 154 1/2 a 155 Rbd. Sedler. 4 pCt. kongl. Obligationer (uden Renter) 83 a 83 1/2 Rbd. Sedler. Dito dito 76 1/2 a 77 i Banco. Nationalbank-Obligationer (af Laanet 4de Februar 1820) 102 a 102 1/2 Rbd. r. Sølv. Dito dito 111 3/4 a 112 Rbd. Sd.
Den Nord-Cimbriske Tilskuer, 1828-03-18
Avertissements. Det af Uhrmager Sren Nielsen i Bierre forfærdigede Musik-Uhr, som med höieste Tilladelse idag bortspilledes heri Byen ved Tærningkast, blev vunden paa Loddet No. 75. hvorfor Hr. Examinatus juris Emil Faye, Commission, gjorde höieste Kast med ialt 55 Öyne. Dette kundgjöres saaledes offentligen til Efterretning for alle Vedkommende. Thisted den 17de Marts 1828. Thagaard. Toft.
Den Nord-Cimbriske Tilskuer, 1828-03-18
Ifölge vedtagen Bestemmelse under Skiftet efter afgangne Anne Kirstine Nielsdatter af Nyekjöbing, bliver Huset Nr. 24. Litra a paa denne Byes Toftgyde med tilhörende Hauge og Kjær og Grönmarkslod, stillet til offentlig Auction Mandagen den 24. Martz om Formiddagen Kl. 10. Conditionerne for Salget ere forinden til Eftersyn paa mit Comptoir. Lysthavende indbydes. Nyekjöbing den 8 Marts 1828. Rummelhoff.
Den Nord-Cimbriske Tilskuer, 1828-03-18
Det lidende Grækenlands Velgjørere og Velyndere i Danmark underrettes herved om: at med Posten igaar er os tilsendt en meget forbindtlig Skrivelse fra Herr Hofraad Eynard, Ridder af St. Joseph, &c., hvori mældes Modtagelsen af de ham, som første Bidrag, herfra tilstillede 5,000 Franes, samt at disse heldigen indtraf i et trængende Øieblik, da han just havde modtaget meget bedrøvelige Efterretninger om de Ulykkelige, især i det Jndre af det udhungrede, lidende Land. Herr Egnard har strax fremsendt det danske Bidrag, tilligemed nogle flere, til Grækenlands ædle Gouverneur, Hs. Exellence Grev Capo d' Jstrias.
Den Nord-Cimbriske Tilskuer, 1828-03-18
Herr Hofraaden har havt den Godhed at meddele Committeen nogle meget interessante Beretninger, der ville blive Almeenheden kundgjorte, og tillige bemærker denne ædle Mandat iblandt de største Velgierninger, hvilke nu kunne vises det ulykkelige, mishandlede Folk, er ogsaa den: at bidrage, til dets Børns gode Opdragelse.
Den Nord-Cimbriske Tilskuer, 1828-03-18
Det kan ei undgaae de omtføiende danske Velgiøreres Opmærksomhed, hvorledes Tidens Tegn tyde paa : at vore, kjøndt ikkun svage, Kræfter dog have begyndt at virke i et beleiligt Øieblik, ogsaa haabe vi: at vort Formaal meer og meer vil vorde erkjendt, som hensigtsvarende og gavnligt.
Den Nord-Cimbriske Tilskuer, 1828-03-18
Efter Begjering er vor kundgjorte Opfordring til Medborgere og Medborgerinder bleven særskilt trykt, og denne, saavelsom Forslaget til Committeens Stiftelse, erholdes uden Betaling paa Adressecomptoiret her i Staden hos Committeens Medlem og Casserer, Redacteur Jetsmark. Kjøbenhavn, den 8de Marts, 1828.
Den Nord-Cimbriske Tilskuer, 1828-03-18
Committeen for Understøttelsen til Lidende i Grækenland: L. F. Lassen. H. Rustad. Sukow. C. W. Eckersberg. A. Nyerup. J. C. G. Johannsen. G. Schaper. N. C. Wolf. H. Kirketerp. J. Jetsmark. N. C. Øst.
Den Nord-Cimbriske Tilskuer, 1828-03-18
Fredagen den 28de Marts næstkommende om Formiddagen Klokken 10, bliver den afdøde Anders Christensens Boe tilhørende saakaldte. Bakgaard i Tvolm Bye, Ydbye Sogn, med tilliggende Eiendomme af Hartkorn 2 Tdr. 4 Skpr., samt tilhørende Konge-Korn- og Kirke-Korn- og Qvægtiende af bemeldte Hartkorn, i Følge tagen, Beslutning ved en Skiftesamling, bortsolgt ved offentlig Auction om nogenlunde antageligt Bud, skeer. Conditionerne til Gaardens Salg er til Eftersyn her paa Herredscontoiret. Auctionen holdes i Gaarden selv og ved Samme sælges tillige - saafremt Gaarden bliver solgt, - Besætning, Gaards- og Avlsredskaber samt Jndboen. Lysthavende indbydes. Teglgaarden den 14de Marts 1828. Fischer.
Den Nord-Cimbriske Tilskuer, 1828-03-18
Godt dansk Brændeviin til 20 sk. Potten, og naar der tages 1 Anker, da bedre Kjøb, faaes Lars Holst. hos Mandagen den 24de Marts om Formiddagen Klokken 10 ½, bliver i Toftgyden Nr. 24 Ltr. a i denne Kjøbstæd afholdt offentlig Auction over afgangne Anne Kirstine Nielsdatter. og efterlevende Mand Tonne Møllers løse Eiendele, bestaaende af Kakkelovne, Dragkister, Sengeklæder, 1 Kobberkjedel, Fruentimmer=Gangklæder, en Baad med Tilbehør og 1 Pram. Lysthavende indbydes. Nyekjøbing den 8de Marts 1828. Rummelhoff.
Den Nord-Cimbriske Tilskuer, 1828-03-18
Mandagen den 31te Marts om Formiddagen Klokken 11, bliver ifølge forud passeret Execution og Udlæg, afholdt offentlig Auction i Torp Bye, Karbye Sogn, over Christen Jacobsens sammesteds tilhørende Gaard, der staaer for Hartkorn 4 Tdr. 6 Skpr. 3 Fdk., samt den indavlede og nedlagte Sæd og Afgrøde. Af Kjøbesummen kan den betydeligste Deel forblive indestaaende i Eiendommen. Lysthavende indbydes. Morsøe Herreders Comptoir, den 25de Marts 1828. Rummelhoff.
Den Nord-Cimbriske Tilskuer, 1828-03-18
Hos Undertegnede er bedste Steenkalk at faae sidst i April, i Medio Mai, og først i Juni Maaned dette Aar til en Priis af 1 Rbd. Seddel pr. Tønde. Kortegaard i Hillerslev d. 17. Marts 1828. Anders Kortegaard.
Den Nord-Cimbriske Tilskuer, 1828-03-18
Bedste Steenkalk er at faae til Kjøbs i Sommer hos Undertegnede til 1 Rbd. Tønden. Leverancetiden vil nærmere blive bekjendtgjort ved Kirkestævne. Skielsgaard i Tved Sogn d. 17. Marts 1828. Thomas Klit.
Den Nord-Cimbriske Tilskuer, 1828-03-18
Jeg Undertegnede bekjendtgjør herved, at jeg i Aar som i Fjor modtager Lærred og Garn til Blegning; Dhrr. Beboere paa Morsøe som ville beære mig med deres Søgning, anmodes om at aflevere deres Tøi til Farver Wotler i Nyekjøbing, hvor jeg selv skal afhente det, og efter Fuldendelsen af Blegningen tilbagelevere det paa samme Sted. Reel og billig Behandling skal stedse være Formaalet for mine Bestræbelser. Thisted, den 17. Marts 1828. Georg Menson.
Den Nord-Cimbriske Tilskuer, 1828-03-21
Udenlandsk. De græsketyrkiske Anliggender. Den skrives fra Constantinopel under 5te Februar. De catholsk armeniske Præsters Tilbud at ville deeltage i Gudsdyrkelsen i den armeniske Kirke, mod at nyde den hellige Nadvere efter den catholske Ritus, blev forkastet, og en strængere befaling end den Forrige, tillader dem ikke meere, som deres Landsmænd at udvandre til Asien, men de maae altsaa med Caravanerne gjøre Reisen gjennem de tyrkiske Provindser til Jtalien, som vist er forbunden med megen Fare. Man anslaaer nu Antallet af de exilerede Christne til 40,000, mange af disse Ulykkeliges Tilstand er høist elændig, men man maae sige til Ære for Tyrkerne, at mange vise dem Deeltagelse baade i Raad og Daad.
Den Nord-Cimbriske Tilskuer, 1828-03-21
Den østerrigske Gesandt Hr. v. Ottensels, hvis Sundhed er ganske svækket, gjør sig færdig til Afreise for at vende tilbage til Wien; alle Underhandlinger synes nu ogsaa at have Ende. - Breve, fra Wien af 1ste Marts sige ogsaa at alt Haab om Fredens Vedligeholdelse er nu forbi, og at Krigen sandsynligviis med det Første vil blive erklæret Porten af flere end tre Magter.
Den Nord-Cimbriske Tilskuer, 1828-03-21
Fra Corfu skrives, at Porten haardnakket vedbliver at følge den Plan at tilintetgjøre og ødelægge Grækerne, saaledes har den nylig ansat Omer=Vrione, en indfød Albaneser, Pascha af Thessalonich til Pascha over de albaniske Provindser Tricala, Larissa og Pharsalus; han var den grusomme Ali Pascha af Janinas Værktøi mod Grækerne og han vil vist søge at ægge Albaneserne til Krig mod Hine. Sædet for Underhandlingerne om Grækerlands Frihed og Organisation, seer man nu vil blive Corfu. Den græske Regjerings=Commission havde i afvigte Sommer udkastet et projecteret Forslag til den græske Stats Grændser, som de allierede Magter ikke den Gang toge nogen Notice af, men som nu igjen beskjæftiger Cabinetterne; efter dette, paastaaer man at det græske Gebet skulle indbefatte alle Øer i Archipilaget, som indtil Jnsurrectionen. vare i Tyrkernes Vold (med Undtagelse af Øen Candia), og endeel af det faste Land, hvis GrændseLinie begynder norden for Havbugten Zeituni med Jndbegreb af Thermophylerne, og som ville strække sig langs med Delachabjergene, over Theaduria og Sulia indtil Parga, hvortil kommer endeel af Thessalien, Albanien og Epirus. - Der er forefalden en Fægtning paa Chios mellem Grækerne og det fra Asien overkomne Troppe-Corps man veed intet nærmere derom, men der formodes, at Grækerne ere blevne slagne, da der skrives fra Corfu, at Oberst Fabrier er bleven tvungen til at ophæve Beleiringen og har ved Admiral RignysMægling afsluttet en Convention, hvorved der tilstaaes ham fri Afmarsch. Grev Capod Jstriasblev modtaget i Nauplion med store Høitidelig heder, og han er beskjæftiget med at bringe Orden i alle Statsbestyrelsens Grene; det engelske Linieskib hvormed han kom, er stillet til hans egen Disposition. Det var i en Storm, at Briggen under Lord Cochranes Neven strandede, Cana ris Brander maatte kappe sine Master, men Corvetten og de andre Skibe kom lykkelig ind til Syra.
Den Nord-Cimbriske Tilskuer, 1828-03-21
Portugal. Den 22. Febr. er Infanten Dom Miguel ankommen paa Tajofloden, efterat have udstaaet en 4 Dages Storm, hvorved flere Skibe paa de portugisiske Kyster ere forgaaet; strax efterat Skibet havde kastet Anker, begave Enkedronningen og Regentinden sig ombord, og havde en lang Samtale med Prindsen; den 26. f. M. af lagde Prindsen sin Eed for de Cortes. Hs. kgl. Høihed har udnævnt Hertugen af Cadaval til Præsident uden Portofenille, Grev Villareal til Krigsminister og interimistisk Minister for de udenlandske Anliggender, Marquien af Viana til Søeminister, Hr. Leita til Minister for det indenlandske Departement, og Grev v. Lauzan til Finantsminister. Den engelske Armees Bagage er allerede indskibet.
Den Nord-Cimbriske Tilskuer, 1828-03-21
Frankerig. Af franske Tropper skulle 6000 Mand i Toulon, 4000 af Divisionen i Cadix, tilligemed et Cavallerie Regiment under Hertugen af Ragusas Overcommando sendes til Levanten, man paastaaer at 6000 Md. Engelændere under en General=Lieutnants befaling, skulle agere i Forening med de Franske. Ministeren for de udenrigske Anliggender holdt nylig en Tale i Pairernes Kammer, han erklærer deri, at det tyrkiske Manifest har givet Anliggenderne i Orienten en anden Vending, og for nærværende Tid finde Forhandlinger mellem de allierede Hoffer. Sted om de Beslutninger der skulle tages i Tingenes nuværende Stilling. Forøvrigt viser den Driftighed, hvorved Udrustningerne drives i Frankerig, at Tilstanden i Orienten fordrer hurtige Forholdsregler.
Den Nord-Cimbriske Tilskuer, 1828-03-21
Spanien. Hans Majestæt vil sammenkalde et Slags Geheime-Conseil, for at bevirke Cataloniens Pacification, da der igjen er udbrudt Uroligheder i nogle Districter. En anseelig Observations-Armee trækker atter sammen paa den portugisiske Grændse; General Egnia skal commandere denne Armee, som i det mindste skal forblive 2 Maaneder samlet, efter Don Miguels Ankomst.
Den Nord-Cimbriske Tilskuer, 1828-03-21
Blandinger. Gazette de France der altid synes mere riig paa Spaadomme, end paa Sandhed, averterer en Bog, som forkynder, at Protestantismen i de preussiske Stater, bestemt snart vil ophøre; samme Blad fortæller fra Constantinopel at alle amerikanske catholske Geistlige der, ere forviste. Hertugen af Ragusa og hans Creditorer have tabt Sagen mod hans fraskilte Gemalinde Hertuginden, ere dømte til at udbetale hende 416, 195 Franks, og tilat udrede Sagens Omkostninger.
Den Nord-Cimbriske Tilskuer, 1828-03-21
J Mexico drage to Partier the Torkinos og Skotterne ordentlig til Felds mod hinanden, de staae 30 Mile fra Staden Mexico, imidlertid var GeneralAraen bleven skudt, og man ventede at Rolighed snart igjen ville tilveiebringes.
Den Nord-Cimbriske Tilskuer, 1828-03-21
Fra Odessa skrives der, at Rygtet gaaer at den persiske Prinds Abbas Mirza var paa Veien til Petersburg, men ikke som Befuldmægtig for Schaben, men for at søge et Tilflugtsted der mod hans Herskers Forfølgelser, som mistænker ham for Forræderie; man vil ogsaa vide, at Schaben har paa Nye forenet alle sine Tropper med sin Søstersøns, og vil atter igjen aabne Feldtoget; men dette behøver høiligen Bekræftelse.
Den Nord-Cimbriske Tilskuer, 1828-03-21
Samme Dag som Brunsvig-Theatret styrtede sammen i London, indtraf en anden lignende Ulykke i Manchester, idet et Canalskib, som skulde løbe af Stapelen, væltede ud til Siden af Stelladset og knuste henved 50 Mennesker i sit Fald.